dh-unibe/image-text_koenigsfelden-charters-post-1500 huggingface dataset:
Wirr, Albrecht, von gotes gnaden hertzog ze Osterich und ze Steyr ✳ und graf ze Phirt,
verjehen offenlichen mit disem brief ✳ und tûn kûnt allen den, die disen brief an sehent, lesent
oder horent lesen, ✳ swaz frihait, ✳ recht ✳ und genade ✳ unser liebe mûter selig, vrowe Elizabeth, die
Romische kuniginne, ✳ und unser lieber herre und gebrûder, chunig Fridrich, ✳ und unser
bruder hertzog Lupolt ✳ und ander unser brûder ✳ dem chloster ze Chunigesvelde, ✳ daz bei
unser stat Brukk im Chostenitzer pistum gelegen ist, ✳ habent gegeben, ✳ daz wir daz allesament
stet haben ✳ und unsern gantzen willen und gunst ✳ dar tzû haben geben ✳ und gebent mit disem
brief. ✳ und des ze einem offen und ewigen urchunde, ✳ daz daz stet ✳ und immer unzebrochen beleib, ✳ haben wir disen brief versigelt mit unserm insigel, ✳ der ist geben ze
Brugg, do man zalt von Christes geburde drutzehenhundert jar ✳ und dar nach in dem vier
und zwaintzigisten jar, des montags ✳ in der osterwochen. ✳
Kgsf. 82
Königsf. 82
bestättigùng aller fryheit₎
zuͦ Kùngsfeld₎ vō hertzog₎ Albrecht₎
Nͦ✳ 1 ✳
K ✳ A ✳ 3 ✳
Staatsarchiv
AARGAU
1324 ✳
xxxv
des clostˀs friheit
die xj herzog Allbrecht